**APEL DE SELECȚIE**

**Varianta simplificată**

**Măsura 6.3 - Sprijin pentru dezvoltarea fermelor mici**

***Grupul de Acţiune Locală Tövishát*** lansează prima sesiune de depunere a proiectelor aferente pentru Măsura 6.3 - Sprijin pentru dezvoltarea fermelor mici

**Data lansării Apelului de selecție: 25.06.2018**

**Perioada depunere proiecte**: **25.06.2018 – 31.08.2018**

**Mãsura lansatã** : Măsura 6.3 «Sprijin pentru dezvoltarea fermelor mici »

**Tipuri de beneficiari eligibili pentru Măsura 6.3 :**

• Fermierii care au drept de proprietate și/sau drept de folosință pentru o exploatație agricolă care intră în categoria de fermă mică conform definiției relevante cu excepția persoanelor fizice neautorizate din teritoriul LEADER Tövishát.

Beneficiarul trebuie să se încadreze într-una din formele de organizare de mai jos la data depunerii Cererii de finanțare, indiferent de data înființării formei respective de organizare:

- persoană fizică înregistrată şi autorizată în conformitate cu prevederile OUG nr. 44/ 2008, privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare:

 - ca persoană fizică autorizată;

 - ca întreprinzător titular al unei întreprinderi individuale;

 - ca întreprindere familială;

- societate cu răspundere limitată cu asociat unic/majoritar (majoritate absolută 50%+1) înfiinţată în baza Legii nr. 31/ 1990 privind societăţile comerciale, republicată, cu modificările şi completările ulterioare reprezentată prin:

 - asociat unic care are şi calitatea de administrator al societăţii;

 - asociat majoritar (majoritate absolută 50%+1) care are și calitatea de administrator al societăţii. În cazul persoanei juridice cu acţionariat multiplu, asociatul majoritar trebuie să exercite controlul efectiv pe întreaga durată de valabilitate a Deciziei de finanțare.

**Fondul disponibil alocat în aceastã sesiune: 74.193,05 Euro**

**Suma maximã nerambursabilã pe proiect în (euro) fără TVA**:  **14.838,61 Euro**

Intensitatea sprijinului nerambursabil : 100% din totalul cheltuielilor eligibile

Sume (aplicabile) și rata sprijinului:

Cuantumul sprijinului public nerambursabil este de maxim 14.838,61 de euro/proiect sub formă de sprijin forfetar.

Sprijinul public nerambursabil se acordă pentru o perioadă de maxim trei/cinci\* ani şi este de:

• 14.838,61 de euro pentru o exploatație agricolă.

Sprijinul pentru dezvoltarea fermelor mici se va acorda sub formă de primă în două tranșe, astfel:

• 75% din cuantumul sprijinului la semnarea deciziei de finanțare;

• 25% din cuantumul sprijinului se va acorda cu condiția implementării corecte a planului de afaceri, fără a depăși trei/cinci\* ani de la semnarea deciziei de finanțare.

**Data limită de depunere a proiectelor: 31.08.2018**

**Locul și intervalul orar în care se pot depune proiectele**:

Proiectele se depun la sediul GAL Tövishát din sat. Panic, Nr.1/I, Com. Hereclean, Jud. Sălaj de luni până vineri, în intervalul orar: 09.00 -14.00.

Informații detaliate privind accesarea și derularea măsurii sunt cuprinse în Ghidul solicitantului elaborat de GAL Tövishát pentru măsura Măsura 6.3 - Sprijin pentru dezvoltarea fermelor mici pe site-ul: [www.galtovishat.ro](http://www.galtovishat.ro)

**Datele de contact ale GAL unde solicitanții pot obține informații detaliate :**

 Informaţii detaliate puteţi solicita la **sediul GAL Tövishát** sat. Panic, Nr.1/I, Com. Hereclean, Jud. Sălaj Tel: 0768607807, e-mail: tovishat@tovishat.ro de luni până vineri între orele 9,00-14,00.De asemenea, puteți accesa site-ul Gal Tovishat: [www.galtovishat.ro](http://www.galtovishat.ro).

Varianta pe suport tipărit a informațiilor detaliate aferente măsurii 6.3 lansată de Asociația GAL Tövishát, poate fi consultată la sediul asociației din localitatea sat. Panic, Nr.1/I, Com. Hereclean, Jud. Sălaj.